CELEX: 62007TN0463
Language: el
Date: 2007-12-12 00:00:00
Title: Υπόθεση T-463/07: Προσφυγή της 12ης Δεκεμβρίου 2007 — Ιταλία κατά Επιτροπής

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/51
            
         Προσφυγή της 12ης Δεκεμβρίου 2007 — Ιταλία κατά Επιτροπής
   (Υπόθεση T-463/07)
   (2008/C 51/93)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωπος: G. Aiello, Avvocato dello Stato)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής, Ε(2007) 4477 της 3ης Οκτωβρίου 2007, η οποία κοινοποιήθηκε στις 4 Οκτωβρίου 2007, κατά το μέρος που αποκλείει από την κοινοτική χρηματοδότηση και καταλογίζει στον προϋπολογισμό της Ιταλικής Δημοκρατίας τα δημοσιονομικά μέτρα που πρέπει συνακολούθως να ληφθούν στο πλαίσιο της εκκαθαρίσεως των δαπανών που χρηματοδοτεί το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων.
            
         Λόγοι ακυρώσεως και κύρια επιχειρήματα
   Με την υπό κρίση προσφυγή, η προσφεύγουσα αμφισβητεί τη νομιμότητα της προσβαλλόμενης αποφάσεως, κατά το μέρος που αποκλείει από την κοινοτική χρηματοδότηση και καταλογίζει στον προϋπολογισμό της Ιταλικής Δημοκρατίας τα δημοσιονομικά μέτρα που πρέπει συνακολούθως να ληφθούν στο πλαίσιο της εκκαθαρίσεως των δαπανών που χρηματοδοτεί το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων.
   Οι δαπάνες που αποκλείσθηκαν, στη συγκεκριμένη περίπτωση, από την ως άνω χρηματοδότηση και οι οποίες αποτελούν το κύριο αντικείμενο της προσφυγής αφορούν τις πριμοδοτήσεις για τα βοοειδή, τον έλεγχο των ελαιοτριβείων, την ύπαρξη του κτηματολογίου αγροτεμαχίων ελαιοπαραγωγής και του σχετικού με την ελαιοπαραγωγή ΣΓΠ (συστήματος γεωγραφικής πληροφόρησης), τον έλεγχο των αποδόσεων, την εξακρίβωση του προορισμού του ελαιολάδου και τις αποξηραμένες ζωοτροφές.
   Προς στήριξη των αξιώσεών της, η προσφεύγουσα επικαλείται παράβαση:
   
               —
            
            
               των άρθρων 15 και 24, παράγραφος 1, του κανονισμού (ΕΚ) 2419/2001 της Επιτροπής, της 11ης Δεκεμβρίου 2001, για τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίσθηκαν με τον κανονισμό (ΕΟΚ) 3508/92 του Συμβουλίου·
            
         
               —
            
            
               των άρθρων 9α, παράγραφος 1, και 3, 10, 16, 26 και 28, παράγραφος 1, του κανονισμού (ΕΚ) 2366/98 της Επιτροπής, της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/99 έως 2000/01·
            
         
               —
            
            
               του άρθρου 11α του κανονισμού 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών·
            
         
               —
            
            
               του άρθρου 14, παράγραφος 3, του κανονισμού (ΕΟΚ) 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου·
            
         
               —
            
            
               των άρθρων 2, 8, 13 και 14 του κανονισμού (ΕΚ) 785/95 της Επιτροπής, της 6ης Απριλίου 1995, περί λεπτομερειών εφαρμογής του κανονισμού (ΕΚ) 603/95 του Συμβουλίου σχετικά με την κοινή οργάνωση αγοράς στον τομέα των αποξηραμένων ζωοτροφών.